### Resume

Sagen omhandler indkaldelse til åstedsforretning og ekspropriationsbemyndigelse til ekspropriering af arealer til cykelsti på [adresse], Børkop. Byrådet gav den 28. april 2021, punkt nr. 83, anlægsbevilling på 11.5 mio. kr. til stisystem i [adresse].

### Sagsfremstilling

Byrådet godkendte den 28. april 2021 punkt nr. 83, anlægsbevilling på 10 mio. kr. til bro i [adresse] og 11.5 mio. kr. til stisystem i [adresse]. Anlægsbevillingen til stisystem er på baggrund af budgetforlig 2021-2024, hvor bevillingen ligeledes skal dække forbedret forhold for bløde trafikanter langs Vognsvadvej, indenfor den givne ramme. Etablering af cykelsti langs [adresse] vil skabe en sikker rute for bløde trafikanter fra stien ved [adresse] til [adresse] og dermed fra Vejle til Børkop. Der etableres dobbeltrettet cykelsti på sydvestlig side af [adresse] fra eksisterende cykelsti ved [adresse] og frem til [adresse], hvor cykelstien tilkobles eksisterende stisystem.

Ekspropriationen vedrører følgende matrikelnumre:

[adresse], [adresse]: Matr. nr.: 7q, 6a, 5l, 5y, 41a, 7000o og 7000af.

Børkop By, [adresse]: Matr. nr.: 30c.

Åstedsforretningen forventes at strække sig over 4 timer.

Lovgrundlag

Efter §§ 96 og 97 i lov om offentlige veje kan vejmyndigheden ekspropriere til offentlig vej, herunder nyanlæg, udvidelse og ændring af bestående anlæg, tilbehør og nødvendige supplerende foranstaltninger, når det er nødvendigt af hensyn til almenvellet.

### Økonomi

Omkostninger i forbindelse med ekspropriationen afholdes af anlægsbevillingen.

### Klima og resiliensvurdering

En forbedring af trafiksikkerheden for cyklister, ved etablering af en sammenhængende cykelsti langs [adresse], kan få flere til at benytte cyklen i stedet for bilen. Dette til gavn for klimaet og sundheden.

### Sagens videre forløb

Sagen skal behandles af Økonomiudvalget og Byrådet.

### Historik

Teknik- og Miljødirektøren indstiller, 28. marts 2023, pkt. 86:

|  |  |
| --- | --- |
| at | udvalget anbefaler over for Byrådet, at bemyndige Teknisk Udvalg til at træffe afgørelse om ekspropriation og servitutter for at kunne erhverve arealer fra de nævnte matrikler, jf. procedurereglerne i vejlovens §§ 94-123, som også betyder, at erstatningen kan fastsættes ved taksation, |
| at | der indkaldes til åstedsforretning med henblik på ekspropriation, |
| at | Teknisk Udvalg beslutter hvem fra udvalget, der deltager i åstedsforretningen, og |
| at | tidspunktet for åstedsforretningen aftales direkte med det/de udpegede udvalgsmedlem(mer). |

Beslutning fra Teknisk Udvalg, 28. marts 2023, pkt. 86:

1. at anbefalet.

Udvalgsformanden deltager i åstedsforretningen.

Beslutning fra Økonomiudvalget, 17. april 2023, pkt. 97:

Anbefales.

Administrativ tilføjelse 20. april 2023:

Vejle Kommune ejer et areal som i Tingbogen er registreret med forkert ejerforhold. Derfor tilføjes matrikel 118 [adresse], [adresse] til ekspropriationen.

### Beslutning

Godkendt.

Fraværende: Ludvig Clausen. I stedet mødte Poul Carlsen.